שאלות לדוגמה

**בבדיקה תקופתית לסגל הרפואי והסיעודי במוסד שבניהולך התגלה אצל כמה מן העובדים סיכון לשחפת. הטיפול המקובל למניעת התפתחות המחלה כולל נטילת תרופות במשך 6 חודשים. אחת האחיות מסרבת לקבל את הטיפול, והנך מתבקש להחליט כיצד לפעול בעניינה.** **מה מקור הדילמה שמקרה זה מעלה?**

1. התנגשות בין הערך של מניעת נזק לבין האוטונומיה של האחות
2. התנגשות בין טובת האחות לבין טובת החולים והצוות
3. התנגשות בין האוטונומיה של האחות לבין ערכי החיים והבריאות
4. כל התשובות נכונות

**בחור צעיר נפצע בתאונה ונותר משותק בחלק התחתון של גופו. הוא מסרב לקבל טיפול פיזיותרפי לגפיים העליונות, שחיוני עבורו על מנת לאפשר לו ניידות באמצעות כסא גלגלים. מה לעשות?**

1. לפנות לוועדת האתיקה.
2. להסביר לחולה את חשיבות הטיפול ולעשות מאמצים לשכנע אותו להסכים לטיפול אבל אי אפשר להכריח אותו לקבל טיפול.
3. לטפל בו למרות שהוא מסרב.
4. לטפל בו בהסכמה של בן משפחה.

**לאיזה מן הנתונים בתיק הרפואי של המטופל ראוי לתת הרשאת גישה למנהל סניף קופת חולים?**

1. מועדי הביקורים של המטופל אצל רופאים
2. האבחנות הרפואיות של המטופל
3. התרופות שמקבל המטופל
4. תוצאות הבדיקות שעבר המטופל